tomron87/hebrew-wikipedia-sentences-corpus huggingface dataset:
אוהדים של מועדונים אחרים המגיעים לאצטדיון מקבלים כרטיסים לחלק מהיציע הדרומי.
מסביב לאצטדיון יש 68 תאים פרטיים, הממוקמים לאורך כל היציעים מלבד הדרומי.
תכולת התאים ביציע המזרחי וביציע המערבי היא עשרה אנשים, ואילו תכולת התאים ביציע הצפוני היא שמונה אנשים.
גג האצטדיון הוא בצורת טורוס, והוא תלוי על כבלים הנמתחים משמונה מגדלים שדרכם ניתן לגשת אל המושבים העליונים.
באזורים הפינתיים שבהם אין מושבים יש רפפות ניידות, המאפשרות לאוורר את המגרש.
הכניסה לאצטדיון היא באמצעות כרטיסים המצוידים בטכנולוגיית RFID.
למערכת המותקנת באצטדיון יש יכולת להתמודד עם עד 1,200 אנשים בכל הכניסות.
מתחת לאצטדיון נבנתה מנהרת שירות שדרכה נעים כלי רכב של שירותי החירום, והמאמן של המועדון המתארח באצטדיון יכול להיכנס ישירות דרכה.
בתוך האצטדיון יש שש מסעדות, כאשר ניתן להשקיף על המגרש מתוך שתיים, בנוסף למספר חדרי ועידות.
לאצטדיון יש היתר שלפיו ניתן לערוך בו טקסי חתונה.
גודל המגרש באצטדיון הוא לפי התקנות של אופ"א (105 על 68 מטרים), והוא מורכב מדשא טבעי בתוספת חיזוק של סיבי דשא מלאכותיים.
באצטדיון יש 218 זרקורים שכל אחד צורך כ-2,000 ואט.
האזור שוכן במרכזו של אזור המכונה "ספורטסיטי", הכולל גם מספר מתקני ספורט נוספים.
בסמוך לאצטדיון נמצא אצטדיון האתלטיקה האזורי.
תכולתו של אצטדיון האתלטיקה היא 6,178 צופים, והוא משמש מגרש חימום בזמן משחקי חבר העמים ומגרש הבית של קבוצת המילואים של מנצ'סטר סיטי.
המנצ'סטר ולודרום ומרכז הסקווש הלאומי שוכנים במרחק קצר מהאצטדיון.
בחזית האצטדיון נבנה הפסל הגבוה ביותר במדינה, B of the Bang, כהנצחה להישגים במשחקי חבר העמים בשנת 2002. בספטמבר 2006 קיבלה הנהלת המועדון היתר לבנות בסמוך לאצטדיון טורבינת רוח בגובה 85 מטרים.
הטורבינה תוכננה על ידי נורמן פוסטר, ותפקידה הוא לספק חשמל לאצטדיון ולבתים הסמוכים.
בזכות כך הסיטי אוף מנצ'סטר הוא האצטדיון הראשון בעולם המספק באופן עצמי את צריכת החשמל שלו.
האצטדיון זכה במספר פרסי עיצוב, כולל פרס עבור העיצוב הכוללני מטעם המכון המלכותי לאדריכלים בריטיים בשנת 2004, ופרס המבנה המיוחד מטעם המכון למהנדסי מבנים בשנת 2003.
באתר האצטדיון עצמו יש 2,000 מקומות חנייה, ו-8,000 מקומות נוספים באזור שמסביבו מסופקים על ידי עסקים מקומיים ובתי ספר העובדים בשיתוף פעולה עם המועדון.
בשנת 2013 נפתחה תחנת רכבת קלה של מנצ'סטר מטרו-לינק בצמוד למתחם, ונקראת Etihad Campus tram stop.
תחנת הרכבת הכבדה מנצ'סטר פיקדילי, שדרכה עוברות רכבות מלונדון, ברמינגהאם ואדינבורו, שוכנת במרחק חצי שעה של הליכה מהאצטדיון.
מלבד משחקי עונת הכדורגל נערכים באצטדיון גם קונצרטים, והוא אחד ממתקני המופעים המוזיקליים הגדולים ביותר במדינה כיוון שתכולתו עבור הופעות היא 60,000 צופים.
הקונצרט הראשון נערך על ידי הלהקה רד הוט צ'ילי פפרז ב-2004, ושנה אחת לאחר מכן הופיעה באצטדיון להקת אואזיס.
לעיתים קרובות נערכים באצטדיון אירועי קיץ כגון תחרויות אגרוף.
בשנת 2008 בוצעו בדשא מספר תיקונים בעקבות הופעה של בון ג'ובי.
כתוצאה מהתיקונים הללו נאלץ המועדון לנהל את משחק סיבוב המוקדמות של גביע אופ"א ב-31 ביולי 2008 באצטדיון של בארנסלי.
לאחר מכן הוכרז כי באצטדיון לא ייערכו קונצרטים נוספים, אולם אלו המשיכו להתקיים באצטדיון בסופו של דבר.
אצטדיון נלסון מנדלה ביי הוא אצטדיון כדורגל בפורט אליזבת שבדרום אפריקה.
האצטדיון נבנה לרגל מונדיאל 2010 בו אירח מספר משחקים, לרבות המשחק על המקום ה-3. תפוסת האצטדיון היא 48,000 אנשים והוא מיועד, בנוסף לכדורגל, גם למשחקי רוגבי ולמופעי תרבות וקונצרטים.
על אף הדבר המשתמע אולי משמו, האצטדיון איננו קרוי ישירות על שם נלסון מנדלה, מנהיג דרום אפריקה שהוביל המאבק כנגד האפרטהייד, אלא על שם המחוז בו הוא נמצא - נלסון מנדלה ביי.
קודם להקמת האצטדיון רמת התשתית הספורטיבית בפורט אליזבת, ובמחוז כולו, הייתה נמוכה בהרבה.
עם היוודע דבר בחירתה של העיר לארח משחקים בטורניר המונדיאל נפלה ההכרעה שלא לשדרג את אצטדיון הרוגבי הקיים, בן הכ-34,000 מקומות, אלא לבנות אצטדיון חדש אשר יעמוד בתקנים הבינלאומיים.
האצטדיון החדש תוכנן להדמות מבחוץ לפרח ומיקומו, אשר שימש קודם לכן כפארק ציבורי ומגרש רוגבי, נבחר בשל הנוף לאגם נורת' אנד.
הבנייה החלה ב-2007 והסתיימה ב-2009. ב-4 ביולי אותה שנה נחנך האצטדיון ונערך בו משחק הכדורגל הראשון.
אצטדיון סלה (נקרא גם אצטדיון עירוני אשקלון) הוא אצטדיון כדורגל הממוקם באשקלון, ומשמש כמגרשן הביתי של קבוצות הפועל אשקלון ומכבי אשקלון.
האצטדיון מכיל כיום 5,250 מקומות ישיבה מאושרים לשימוש: 3,100 מהם ביציע המרכזי, 2,000 ביציע הדרומי ו-150 ביציע הכבוד.
היציע הצפוני מוערך בכ-2,500 מקומות ישיבה שאינם בשימוש.
בעונת 2001/2002 ערכה קבוצת מכבי קריית גת את משחקיה הביתיים באצטדיון, היות שאצטדיונה הביתי לא עמד בקריטריונים של ליגת העל.
ב-14 בנובמבר 2008, נפלה רקטת גראד שנורתה מרצועת עזה באצטדיון באזור אחת הרחבות.
בדצמבר 2020, הוחלט על ידי עיריית אשקלון להעתיק בעתיד את האצטדיון לצפון מזרח העיר ולבנות במקומו פארק ירוק לצד רובע מגורים "לב העיר" שנועד לכלול מגדלי מגורים לצד בנייה מרקמית נמוכה יותר עם 1,170 דירות.
אצטדיון סטוז'יצה (בסלובנית: Stadion Stožice) הוא אצטדיון רב-תכליתי הממוקם בליובליאנה, בירת סלובניה.
האצטדיון מכיל 16,038 מקומות ישיבה, והוא האצטדיון הגדול בסלובניה.
עבור מופעי תרבות מסוגל האצטדיון לקלוט כ-23,000 צופים.
האצטדיון משמש כמגרשה הביתי של מועדון הכדורגל אולימפיה ליובליאנה ומשמש לעיתים גם את נבחרת סלובניה בכדורגל.
האצטדיון אשר תוכנן על ידי חברת האדריכלים Sadar Vuga d.o.o הוא חלק מ"פארק הספורט סטוז'יצה", אשר כולל בין היתר גם את סטוז'יצה ארנה, אולם כדורסל בעל תכולה של כ-12,000 מושבים.
אבן הפינה של האצטדיון הונחה בשנת 2009, ובנייתו הושלמה כעבור שנה וחודשיים, והוא נחנך ב-11 באוגוסט 2010 במסגרת במשחק ידידות בין נבחרות ו שהסתיים בתוצאה 2–0 לטובת הנבחרת המקומית.
אצטדיון "ואסקו דה גאמה" (על שם השכונה בה הוקם), שמכונה גם אצטדיון סאו ז'נואריו (בפורטוגזית: Estádio São Januário) הוא אצטדיון כדורגל הממוקם בעיר ריו דה ז'ניירו שבברזיל.
האצטדיון מכיל 24,584 מקומות ישיבה ומשמש כמגרשה הביתי של קבוצת ואסקו דה גאמה.
האצטדיון, אשר נקרא על שם הרחוב שאליו פונה חזיתו, נפתח באופן רשמי ב-21 באפריל 1927, במסגרת משחק בין ואסקו דה גאמה לבין לקבוצת סנטוס.
בטרם נפתח אצטדיון המרקנה לקראת טורניר מונדיאל 1950 שהתקיים בברזיל, היה זה אצטדיון הכדורגל המרכזי בריו דה ז'ניירו ובמשך שנים אירח האצטדיון משחקים רשמיים של נבחרת ברזיל, כשמשחקה הראשון של נבחרת ברזיל באצטדיון נערך ב-15 בינואר 1939 במסגרת גביע רוקה.
האצטדיון אירח גם משחקי ידידות, משחקים במסגרת הקופה אמריקה וטורנירי כדורגל שונים גם לאחר שהמרקנה נפתח.
מלבד זאת אירח האצטדיון גם הופעות וכנסים.
שיא המבקרים באצטדיון נשבר בהופעתה של הלהקה מפוארטו ריקו "Menudo" ב-1985 ומוערך בין 80,000 איש לבין 130,000 איש.
באותה הופעה אירע אסון כששני צעירים נמחצו למוות בשל הדוחק והצפיפות.
ב-1943 ו-1945 אירח האצטדיון גם את מצעד בתי הספר לסמבה.
האצטדיון מתאפיין בחזית ארכיטקטונית מיוחדת בסגנון ניאו קלאסי ובמבנה פרסה בצורת U.
יציעי האצטדיון מקורים באופן חלקי.
האצטדיון הוותיק נמצא ברשימת "אתרי המורשת הברזילאית באדריכלות, אומנות והיסטוריה".
ב-2007 הוקם באצטדיון על הדשא מאחורי אחד השערים פסל ברונזה בגודל טבעי של הכדורגלן רומאריו, ששיחק בקבוצה כחלוץ, וזאת לאחר שהבקיע את הכדור ה-1,000 במדיה.
מלבד זאת, בסביבת האצטדיון הוקמו מתקנים נוספים כמו מתחם בריכות שחייה אולימפיות, חדרי כושר, מתחם מנוחה והתכנסות לספורטאים בסגנון מלונית בוטיק, חדר גביעים גדול שמציג בעזרת יותר מ-8,000 פריטים את הישגי הקבוצה וסמליה ומרכז אימון לספורטאים צעירים.
מלבד זאת נפתחה במתחם ב-15 באוגוסט 1955 קפלה על שם "מריה גבירתנו של הניצחונות" שחשובה מאוד לקבוצה ואוהדיה ולכן נמנעים מלהורסה אף על פי שהיא מפריעה להרחיב את האצטדיון ולבנות לו יציע רביעי.
אצטדיון הכדורגל היה אמור לעבור שיפוץ והסבה לתקופת אולימפיאדת ריו דה ז'ניירו (2016) לאירוח טורניר הרוגבי שביעיות האולימפי שנכלל לראשונה במשחקים האולימפיים.
אולם האצטדיון לא גיבש בזמן את תוכניות האירוח שלו ולכן הוחלט להעביר את טורניר הרוגבי שביעיות האולימפי ל"אצטדיון דאודורו", מתקן ספורט זמני המכיל 15,000 מקומות שהוקם בשכונת דאודורו עבור טורניר ה"קרב חמש" האולימפי ויארח גם את טורניר הרוגבי שביעיות האולימפי.
אצטדיון נאציונלה PNF (באיטלקית: Stadio Nazionale del PNF) היה אצטדיון כדורגל ברומא, בירת איטליה.
האצטדיון אירח שלושה ממשחקי מונדיאל 1934, בהם גם משחק הגמר של הטורניר, בו ניצחה את בתוצאה 2-1.
אצטדיון סאן ניקולה (באיטלקית Stadio San Nicola) הוא אצטדיון כדורגל בבארי שבדרום איטליה המונה 58,270 מקומות ישיבה.
האצטדיון נחשב לרביעי בגודלו באיטליה, אחרי סן סירו, סטאדיו אולימפיקו ואצטדיון סאן פאולו.
האצטדיון נחנך ב-1990 לקראת מונדיאל 1990. החל מחנוכתו הוא משמש כאצטדיונה הביתי של קבוצת הכדורגל בארי.
המשחק הרשמי הראשון שנערך בו היה בשלב הבתים במונדיאל 1990, בין נבחרת ברית המועצות לבין נבחרת רומניה בו ניצחה רומניה בתוצאה 0:2 מצמד שערים של מריוס לקטוש.
האצטדיון תוכנן על ידי האדריכל האיטלקי רנצו פיאנו.
אצטדיון סאיטאמה 2002 הוא אצטדיון כדורגל הממוקם בסאיטאמה שביפן.
אצטדיון זה מכיל 63,700 מקומות ישיבה והוא השלישי בגודלו ביפן אחרי האצטדיון הבינלאומי יוקוהמה (72,327 מקומות ישיבה) והאצטדיון האולימפי החדש של טוקיו (68,000 מקומות ישיבה).
באצטדיון משחקת אוראווה רד דיימונדס.
האצטדיון נבנה בסוף שנות ה-90 לכבוד תחרויות גביע העולם בכדורגל 2002. האצטדיון נפתח ב-1 באוקטובר 2001. האצטדיון תוכנן על ידי האדריכל Azusa Sekkei.
בשנת 2005 עברה אוראווה רד דיימונדס לאצטדיון בעקבות הריסת אצטדיון אומייה.
האצטדיון צפוי לארח חלק מתחרויות הכדורגל של אולימפיאדת טוקיו (2020) וגביע העולם ברוגבי 2019.
האצטדיון אירח חלק מתחרויות הכדורגל של המונדיאל
תאריךקבוצה א'תוצאהקבוצה ב'שלב2 ביוני 2002 אנגליה 1-1שוודיהבית ו'4 ביוני 2002בלגיה2–2יפןבית ח'6 ביוני 2002קמרון0-1סעודיהבית ה'26 ביוני 2002ברזיל1–0טורקיהחצי גמר
אצטדיון ניז'ני נובגורוד הוא אצטדיון כדורגל, שנפתח ב-2018 ואירח חלק מתחרויות מונדיאל 2018. האצטדיון מכיל 44,899 מושבים ומשמש כמגרשה הביתי של קבוצת ניז'ני נובגורוד.
במסגרת ההכנות למונדיאל 2018 תוכנן לבנות תחנת רכבת תחתית שאמורה הייתה לקשר את האצטדיון לתחנת הרכבת של ניז'ני נובגורוד.
האצטדיון נבנה קרוב למפגש הנהרות וולגה ואוקה, סמוך למרכז ההיסטורי של ניז'ני נובגורוד.
בשנת 2011 תוכנן האצטדיון להיבנות ליד הכפר אולגינו שבפאתי העיר, אולם ב-1 באוגוסט של אותה שנה פרסמה קבוצת אוהדים מכתב גלוי אל מושל מחוז ניז'ני נובגורוד בו הביעו את חוסר שביעות רצונם מהמיקום המוצע עקב הקושי להגיע אליו, כמו גם היעדר תשתיות באזור.
לבסוף, נבחר במרץ 2012 אזור סטרלקה, הקרוב למרכז העיר ההיסטורי.
סמוך לאצטדיון תוכננה הקמת תשתית תחבורתית, ובעיקר בנייה של תחנת רכבת תחתית שנקראת "סטרלקה".
ב-6 במאי 2018 אולימפץ ניז'ני נובגורוד אירחה באצטדיון את לוצ'-אנרגיה ולדיווסטוק, במשחק במסגרת המחזור ה-37 של ליגת הכדורגל הלאומית של רוסיה ושברה שיא צופים בתולדות ליגת המשנה הרוסית: באצטדיון נכחו 42,100 צופים.
ב-27 ביולי 2018 אירח את משחק הסופרקאפ הרוסי בין צסק"א מוסקבה ללוקומוטיב מוסקבה.
בשנת 2020 נבחר כמגרש הבית הזמני של טמבוב, עד להשלמת השיפוץ באצטדיון הקבוצה בטמבוב, אך בפועל טמבוב אירחה את מרבית משחקי באצטדיון אחר.
ב־8 במרץ 2021 אירח את טורניר הסופר קאפ הרוסי בכדורגל בכדורגל נשים וב-12 במאי 2021 גם את גמר הגביע הרוסי בכדורגל 2020/2021. באותה שנה קבוצת ניז'ני נובגורוד הבטיחה העפלה לליגת העל הרוסית בכדורגל והאצטדיון החל לארח את משחקיה הביתיים של הקבוצה בליגה.
בינואר 2026 ייחנך במתחם היכל הוקי קרח בן 12,164 שישמש כאולמה הביתי של קבוצת ההוקי מליגת KHL, "טורפדו ניז'ני נובגורוד".
אצטדיון מרצדס-בנץ הוא אצטדיון רב-תכליתי באטלנטה, ג'ורג'יה שבארצות הברית.
משמש כמגרש הבית של קבוצת אטלנטה פלקונס מליגת ה-NFL וקבוצת אטלנטה יונייטד מליגת MLS.
הוא מחליף את אצטדיון ג'ורג'יה דום, שעמד בסמוך לשטח עליו נבנה האצטדיון מ-1992 עד 2016. זהו אחד מאצטדיוני הפוטבול המעטים עם גג נסגר והוא אחד מחמישה אצטדיונים כאלה ב-NFL.
האצטדיון הוא בבעלותה של מדינת ג'ורג'יה, ומופעל על ידי AMB, ארגון הגג של הפלקונס ויונייטד באטלנטה, ארצות הברית.
העלות הכוללת נאמדת ב-1.6 מיליארד דולר.
האצטדיון נפתח באופן רשמי ב-26 באוגוסט 2017.
האצטדיון נבחר לארח את סופרבול LIII בפברואר 2019.
האצטדיון צפוי להיות אחד מהאצטדיונים שיארחו את מונדיאל 2026.
אצטדיון מרצדס-בנץ הוא אחד מ-11 אצטדיונים בארצות הברית ו-16 אצטדיונים בסך הכול הצפויים לארח את מונדיאל 2026, והוא יארח שבעה משחקים, ארבעה בשלב הבתים של הטורניר, אחד בשלב 32 האחרונות, אחד בשלב שמינית הגמר ואחד בשלב חצי הגמר.
תאריךקבוצה א'תוצאהקבוצה ב'שלב15 ביוני 2026–בית ח'18 ביוני 2026מנצחת פלייאוף UEFA מסלול ד'–בית א'21 ביוני 2026–בית ח'27 ביוני 2026מנצחת פלייאוף בין יבשתי מסלול 1–בית י"א1 ביולי 2026TBD–TBD32 האחרונות7 ביולי 2026TBD–TBDשמינית הגמר15 ביולי 2026TBD–TBDחצי הגמר
אצטדיון מריו אלברטו קמפס (בספרדית: Estadio Mario Alberto Kempes), שהיה ידוע גם בשמות אצטדיון קורדובה ואצטדיון אולימפיקו שאטו קרראס, הוא אצטדיון כדורגל הממוקם בשכונת שאטו קרראס בעיר קורדובה שבארגנטינה.
האצטדיון נחנך בשנת 1978 ומכיל 57,000 מקומות, והוא משמש כאצטדיון הבית של טאז'רס, אם כי בלגראנו ואינסטיטוטו גם אירחו בו במשחקים בנוכחות קהל רב.
האצטדיון נבנה לקראת טורניר מונדיאל 1978, ובשנת 2010 שינה האצטדיון את שמו כדי להנציח את מריו קמפס, מלך שערי אותו הטורניר ויליד פרובינציית קורדובה.
בנייתו של האצטדיון החלה בשנת 1976, לקראת טורניר מונדיאל 1978 אותו אירחה ארגנטינה.
הוא נפתח ב-16 במאי 1978, כשבועיים לפני פתיחת הטורניר, עם תכולה של 46,083 מקומות, אם כי לא כולם היו מקומות ישיבה, כפי שהיה נהוג אז באצטדיונים בארגנטינה.
האצטדיון אירח שמונה משחקים במהלך המונדיאל:
תאריךשלבביתקבוצה 1תוצאהקבוצה 23 ביונישלב הבתים הראשוןבית ד'3–16 ביונישלב הבתים הראשוןבית ב'6–07 ביונישלב הבתים הראשוןבית ד'1–110 ביונישלב הבתים הראשוןבית ב'0–011 ביונישלב הבתים הראשוןבית ד'4–114 ביונישלב הבתים השניבית א'5–118 ביונישלב הבתים השניבית א'2–221 ביונישלב הבתים השניבית א'3–2
האצטדיון חזר לארח משחקים בטורניר בינלאומי בקופה אמריקה 1987, כאשר היה לאחד משלושת האצטדיונים המארחים של הטורניר.
נערכו בו ארבעה משחקים בסך הכול במהלך הקופה, כולל מפגש חצי הגמר בין ל.
ב-2001 אירח תשעה משחקים במסגרת גביע העולם בכדורגל עד גיל 20, כולל ניצחונה של על בחצי הגמר.
בשנים 2006 ו-2007 אירח האצטדיון שלבים בראלי ארגנטינה, שהיה לחלק מאליפות העולם בראלי.
סך מקומות הישיבה עלה לכ-57,000 מקומות, מה שהפך את האצטדיון לבעל התכולה השלישית בגודלה בארגנטינה.
ב-26 ביוני 2011, חמישה ימים בלבד לפני פתיחת קופה אמריקה 2011, נפתח האצטדיון מחדש, ואירח מספר משחקים בטורניר.
כמו כן, אירח האצטדיון את משחקי גמר גביע ארגנטינה ב-2015 וב-2016, ואת הסופר קאפ הארגנטינאי 2015.
למעט אירועי הספורט באצטדיון, הוא אירח במרוצת השנים שורת קונצרטים של אמנים בולטים מהעולם כולו.
כבר בשנה בו נפתח אירח האצטדיון את הופעתה של הזמרת גלוריה גיינור.
במהלך שנות ה-80 וה-90 הופיעו בו, בין היתר, לואיס מיגל, רוקסט, שושה, פיטר גבריאל, בון ג'ובי, אירוסמית' וריקי מרטין.
בעשור הראשון של המאה ה-21 הופיעו בו, בין היתר, אלחנדרו סאנס, חואקין סבינה וז'ואן מנואל סראט, ולהקת מנה.
בעשור השני של המאה ה-21 הופיעו בו, בין היתר, שאקירה, מדונה, ג'סטין ביבר, איירון מיידן ופול מקרטני.
אצטדיון סאפוטו הוא אצטדיון כדורגל בפארק האולימפי במונטריאול שבקוויבק, קנדה.
האצטדיון נפתח ב-21 במאי 2008, והוא אצטדיון הבית הנוכחי של מונטריאול מה-MLS.
האצטדיון בנוי באתר המגרש ומסלולי האימונים לשעבר בשטח מתחם אולימפיאדת 1976, בעוד שבצד המזרחי של האצטדיון נשקף נוף המגדל המשופע של האצטדיון האולימפי.
לאצטדיון קיבולת של 19,619, מה שהופך אותו לאצטדיון הכדורגל השני בגודלו בקנדה, אחרי בימו פילד שבטורונטו.
האצטדיון עלה כ-17 מיליון דולר קנדי (19.9 מיליון דולר קנדי של שנת 2018) לבנייה, כאשר 7.5 מיליון דולר שילמה משפחת סאפוטו והשאר מומנו לטווח של 25 שנה.
אצטדיון סאפוטו הוא כיום המטה הניהולי של מונטריאול וכולל גם מגרש אימונים, 34 סוויטות משותפות ואזורי סעד מלאים לשחקנים.
הוא תוכנן והופק על ידי "חברת דנט קלייטון" (Dant Clayton Corporation) ונבנה על ידי "ברוקוליני בניה בע"מ" (Broccolini Construction Inc).
האצטדיון כולל משטח משחק מדשא טבעי, ולפי הדיווחים אצטדיון סאפוטו הועדף על פני בימו פילד מסיבה זו על ידי חברי נבחרת קנדה בכדורגל.
מאז הותקן בבימו פילד מגרש דשא טבעי מחומם ומושקה במלואו, בדומה לאלה הנמצאים בפרמייר ליג האנגלית.
בציפייה להצטרפות מונטריאול אימפקט לליגת ה-MLS, נערכו תוכניות להרחיב את האצטדיון מתכולתו הראשונית של 13,034 מושבים ל-20,000 כדי להתמודד עם הגידול הצפוי במספר הצופים.
ממשלת קוויבק נתנה 23 מיליון דולר קנדי לשיפוץ והרחבת האצטדיון (עלות האצטדיון הכוללת הייתה אפוא כ-40 מיליון דולר קנדי).
תוכניות הבנייה נכנסו לתוקף לאחר שה-MLS העניקה למונטריאול את הזיכיון התשעה עשר שלה, שיחלו לשחק בעונת 2012.
המשחק הראשון של מונטריאול אימפקט באצטדיון סאפוטו התקיים ב-19 במאי 2008, תיקו ללא שערים נגד ונקובר וייטקאפס.
השער הראשון של האימפקט באצטדיון הובקע על ידי רוקו פאלסנטינו נגד צ'ארלסטון באטרי ב-13 ביוני 2008. זה היה גם הניצחון הראשון של האימפקט באצטדיון, בתוצאה של 1–0. המשחק הראשון של האימפקט באצטדיון סאפוטו לאחר השיפוץ וההרחבה התקיים ב-16 ביוני 2012 נגד סיאטל סאונדרס, ובו ניצחה מונטריאול בתוצאה 4–1.
המשחק הבינלאומי הראשון באצטדיון סאפוטו היה הגומלין במסגרת השלב השני במוקדמות מונדיאל 2010 של נבחרת קנדה בכדורגל ב-20 ביוני 2008.
אצטדיון נינו הוא אצטדיון כדורגל הממוקם בקריית מלאכי ומשמש כמגרש הביתי של קבוצת מכבי עירוני קריית מלאכי.
האצטדיון הוקם ב-1970 והחל לארח משחקים של קבוצת הכדורגל של הפועל, מכבי ובית"ר קריית מלאכי.
בראשיתו היה מגרש אדמה ללא דשא וללא גדרות עם תלוליות עפר מסביב ועליהם ישבו הצופים.
במשך השנים נשתל דשא והוקמו גדר סובבת ויציע בטון בחלקו המערבי.
האצטדיון ממוקם במערב העיר ומכיל 1,000 מקומות ישיבה.
900 ביציע המרכזי ועוד 100 ביציע כבוד נייד.
בחלקו הצפוני ממוקמים חדרי הלבשה, חדר שופטים וחדרי שירות נוספים.
היציע המרכזי מורכב משני גושים המכילים 450 מקומות כל אחד.
האצטדיון קרוי עם שם חנניה "נינו" וקנין, חבר הנהלת הקבוצה בעבר.
בשנת 2010 עבר האצטדיון סבב שיפוצים בסכום של 10 מיליון ש"ח שכלל הנמכת הגדרות בקדמת היציע, התקנת כיסאות וחידוש חדרי ההלבשה.
בנוסף נבנה מגרש אימונים מדשא סינתטי בצידו הדרומי
אצטדיון ניסאן הוא אצטדיון רב-תכליתי בנאשוויל, בירת טנסי שבארצות הברית.
קיבולת האצטדיון, מאז ההרחבה האחרונה שלו בשנת 2006, היא 69,143 צופים.
האצטדיון משמש כמגרשן הביתי של קבוצות הפוטבול מה-NFL, טנסי טייטאנס, ושל קבוצת ה-NCAA של אוניברסיטת המדינה של טנסי, טנסי טייגרס.
כמו כן, עד לפתיחתו של אצטדיונה החדש של קבוצת ה-MLS נאשוויל, במהלך עונת 2022, גם קבוצת הכדורגל משתמשת במתקן זה, לצורך משחקיה הביתיים.
האצטדיון כולל שלוש קומות של ישיבה, כאשר הקומה הראשונה מקיפה את כל האצטדיון, ושני מגדלים עם שתי קומות נוספות כל אחד, נמצאים משני צדדיו של האצטדיון לאורכו (אך לא מאחורי השערים).
סוויטות ה-VIP ממוקמות במגדל המזרחי, בעוד יציע העיתונאים ממוקם בקומה השנייה של המגדל המערבי.
ב-6 במאי 1996, הצביעה עיריית נאשוויל בעד הצעה שקידמה בניית אצטדיון חדש לטייטאנס, שיחליף את האצטדיון המיושן בו הם שיחקו באותה עת.
מכיוון שכמעט מחצית מהסכום שהושג לבניית האצטדיון, היה מהקופה הציבורית, נערך משאל בנושא, וקרוב ל-60% מהמצביעים אישרו את המימון לפרויקט.
הוחלט שהמימון הציבורי יבוצע על ידי העלאת המס על מי השתייה.
לאחר שהאצטדיון נפתח, בשנת 1999, הצליחו הטייטאנס להשיג רצף של 13 ניצחונות רצופים בבית, לפני שהם נכנעו לבולטימור רייבנס במשחקם ה-14 בבית.
מאז פתיחת האצטדיון, הצליחו הטייטאנס למכור את כל הכרטיסים לכל משחק בית, כולל משחקי קדם-העונה של ה-NFL.
הצלחה זו נובעת משיטת "רישיון מושב אישי" או "היתר מושב אישי" , לפיו אם אדם מחליט לא לחדש את המנוי שלו ולא משתמש בזכותו למכור את המושב לאדם אחר – זכות זו חוזרת לידיו של המועדון.
לפיכך, לא רק שהקבוצה מצליחה למכור מראש את כל הכרטיסים העונתיים, אלא ישנה גם רשימת המתנה ארוכה לרכישת כרטיסים אלה, כמו גם לכרטיסים העונתיים עצמם (שנמכרים בנפרד).
שיטה זו קיימת בליגות נוספות, כולל בכדורגל, וקבוצת הכדורגל ארסנל מהליגה האנגלית משתמשת בטקטיקה דומה.
קבוצת הכדורגל של נאשוויל, התחייבה בעת הצטרפותה לליגת ה-MLS כי היא תבנה אצטדיון ייעודי לכדורגל , שישמש אותה למשחקי הליגה ומשחקים בינלאומיים במסגרות השונות.
עם זאת, ולאור העובדה שאצטדיונה החדש, אצטדיון נאשוויל פיירגראונדס, יהיה מוכן רק במהלך שנת 2022, כרגע משחקת הקבוצה באצטדיון ניסאן.
בנוסף לקבוצת ה-MLS, אצטדיון ניסאן משמש לא אחת כאצטדיונה הביתי של נבחרת ארצות הברית בכדורגל נשים, ואף ישמש כאחד מהאצטדיונים שיארחו את אליפות העולם בכדורגל, אותה תארח ארצות הברית במשותף עם קנדה ומקסיקו, בשנת 2026.
אצטדיון נרנדרה מודי (בהינדי: नरेन्द्र मोदी स्टेडियम, בעבר: אצטדיון הקריקט סרדר ואלאבאי פאטל) הוא אצטדיון קריקט באחמדאבאד, הודו.
נכון לשנת 2022, זהו האצטדיון הגדול בעולם, עם קיבולת של 132,000 צופים.
האצטדיון נמצא בבעלות איגוד הקריקט של גוג'ראט, ומהווה מקום למשחקי קריקט Test, ODI, T20I וליגת העל ההודית.
האצטדיון נבנה בשנת 1983 ושופץ לראשונה בשנת 2006. במרוצת השנים הוא הפך לאצטדיון הקבוע למשחקים בין-לאומיים בעיר.
בשנת 2015 נסגר האצטדיון ונהרס, לפני שנבנה מחדש לחלוטין עד פברואר 2020, בעלות מוערכת של כ-800 קרור רופי (כ-100 מיליון דולר).
מלבד קריקט, אירח האצטדיון מספר אירועים, שאורגנו על ידי ממשלת גוג'ראט.
הוא אירח משחקים במהלך תחרויות גביע העולם בקריקט ב-1987, 1996 ו-2011. נכון לשנת 2022, האצטדיון אירח 14 משחקי Test, עשרים ושבעה משחקי ODI, שישה משחקי T20I ושני משחקי ליגת העל ההודית, כולל הגמר של עונת 2022.
ב-24 בפברואר 2021 שונה שם האצטדיון לאצטדיון נרנדרה מודי על ידי איגוד הקריקט של גוג'ראט על שם ראש ממשלת הודו הנוכחי, נרנדרה מודי.
מודי, יליד גוג'אראט, היה גם נשיא איגוד הקריקט של גוג'ראט בשנים 2009–2014, וראש ממשלת המדינה בשנים 2001–2014. הוא אירח את משחק ה-Test הראשון שלו ב-24 בפברואר 2021 בין נבחרת הודו בקריקט לנבחרת אנגליה בקריקט .
האצטדיון היה האתר המרכזי של גביע העולם בקריקט 2023, בו אירח מספר משחקים כולל משחק הפתיחה ומשחק הגמר.
שמו של המגרש, שנקרא בעבר אצטדיון גוג'ראט, שונה לאצטדיון סרדר ואלאבאי פאטל, שר הפנים הראשון של הודו וסגן ראש הממשלה.
לפני אצטדיון זה, משחקי קריקט בין-לאומיים בעיר נערכו באצטדיון של התאגיד העירוני של אחמדאבאד באותו שם (אצטדיון סרדר פאטל) באזור נברנגפורה.
בשנת 1982, ממשלת גוג'ראט תרמה שטח על גדות נהר סברמטי לבניית אצטדיון חדש.
בניית אצטדיון סרדר פאטל הסתיימה תוך תשעה חודשים.
מאז, כל משחקי הקריקט הבין-לאומיים בעיר מתארחים בו.
האצטדיון הפך לאצטדיון המרכזי של גביע האלופות ב-2006, ואירח חמישה מתוך 15 המשחקים ששיחקו.
על מנת לארח את הטורניר, שופץ האצטדיון ונוספו לו שלושה מגרשים חדשים ומגרש חוץ חדש.
זרקורים ויציעים מקורים הוצגו באצטדיון כחלק מתוכנית השיפוץ.
אצטדיון סרדר פאטל אירח משחקים בכל פעם שהודו אירחה את גביע העולם בקריקט, כולל המשחק הראשון בגביע העולם 1996 בין ל.
עם זאת, בעוד שהאצטדיון אירח רק משחק אחד בטורנירים של 1987 ו-1996, הוא אירח שלושה משחקים בגביע העולם 2011, כולל רבע הגמר בין ל.
עד 19 באוגוסט 2017 אירח אצטדיון סרדר פאטל 12 משחקי טסט, 23 משחקי ODI ומשחק T20I אחד.
באוקטובר 2015 האצטדיון נהרס לצורך בנייה מחדש.
העלות הכוללת של הבנייה מחדש בכ-700 קרור רופי (7 מיליארד רופי; 88 מיליון דולר).
עם זאת, העלות הסופית הייתה כ-800 קרור רופי, כ-100 מיליון דולר.
הבנייה מחדש, שתוכננה במקור להסתיים ב-2019, הסתיימה בפברואר 2020.
הרעיון לבנות את האצטדיון החדש הוצע על ידי נרנדרה מודי, נשיא איגוד הקריקט של גוג'ראט והשר הראשי של גוג'ראט באותה תקופה.
זמן קצר לפני שמודי עבר לדלהי לאחר שהפך לראש ממשלת הודו, היו דיונים על שדרוגים קלים לאצטדיון.
מודי ביקש מהגורמים הרשמיים לבנות אצטדיון גדול יותר במקום עבודות שיפוץ קלות.
לאחר שהחלו עבודות ההריסה בסוף 2015, איגוד הקריקט של גוג'אאט פרסם קול קורא ב-1 בינואר 2016 בטיימס אוף אינדיה ובאינדיאן אקספרס.
תשעה מציעים גילו עניין והגישו את מסמכי המכרז, מתוכם שלושה הגישו הצעות טכניות וכלכליות בזמן.
ועדת מכרזים מסחרית הוקמה, והיא כללה תשעה מומחים להערכת מכרזים.
בנוסף, STUP Consultants, חברת ייעוץ להנדסה אזרחית שבסיסה במומבאי, מונתה כיועצת לניהול פרויקטים כדי להעריך הצעות ופרטים טכניים של כל הצעה.
כל אחד משלושת המציעים הציג את העיצובים, הדגמים והפרטים הטכניים של ההצעה שלו.
בגלל גודלו ומורכבותו של הפרויקט, המציעים הוערכו על פי פרמטרים מרובים כמו יעילות, משאבים, מסגרת זמן סיום, קושי ביצוע וכו'.
בסופו של דבר, חברת לארסן את טוברו הוכרזה כקבלן הראשי לבניית ותכנון האצטדיון.
האצטדיון אירח את אירוע "נמסטה טראמפ", בו התארחו נשיא ארצות הברית דונלד טראמפ וראש ממשלת הודו נרנדרה מודי ב-24 בפברואר 2020. האירוע היה מחווה לאירוע "האודי מודי" שנערך ביוסטון, טקסס ובו התקבל מודי בארצות הברית.
אצטדיון נרנדה מודי הוא האצטדיון הגדול בעולם מאז 2020 עם 132,000 מושבים, כשעקף את אצטדיון האחד במאי בפיונגיאנג, קוריאה הצפונית, שהוא אצטדיון הכדורגל הגדול בעולם ולו 114,000 מושבים.
זהו האצטדיון היחיד בדרום אסיה עם מעל 100,000 מושבים, ואחד מ-11 בלבד בעולם בעלי תכולה כזאת.
האצטדיון היה האצטדיון המרכזי בגביע העולם בקריקט 2023, שאותו אירחה לראשונה הודו לבדה, לאחר שאירחה את הטורניר ב-1987 וב-1996 ביחד עם פקיסטן וב-2011 ביחד עם סרי לנקה ובנגלדש.
האצטדיון אירח את משחק הפתיחה בין ניו זילנד לאנגליה; משחקים נוספים בשלב הבתים בין הודו לפקיסטן, בין אוסטרליה לאנגליה ובין דרום אפריקה לאפגניסטן; וכמו כן, לראשונה, את משחק הגמר, בו ניצחה אוסטרליה את הודו.
אצטדיון סוֹן מוֹש (בקטלאנית: Estadi Son Moix) הוא אצטדיון כדורגל הממוקם בפלמה דה מיורקה שבאיים הבלאריים בספרד.
האצטדיון נחנך בשנת 1999, ומאז הוא משמש כאצטדיונה הביתי של קבוצת הכדורגל של מיורקה.
האצטדיון ממוקם בצפון-מערב פלמה, 3 ק"מ ממרכז העיר ו-13 ק"מ משדה התעופה.
לאצטדיון יכולת להכיל 26,020 צופים, מה שהופך אותו לגדול ביותר באיים הבלאריים.
האצטדיון נבנה עבור אוניברסיאדת פלמה, שהתקיימה במיורקה בשנת 1999, והוא הכיל עם חניכתו כ-23,000 מקומות ישיבה ומסלול אתלטיקה.
באותה העת חתמה קבוצת הכדורגל של מיורקה על הסכם עם העירייה לשימוש באצטדיון למשך 50 שנה, והיא עברה אליו לאחר שעזבה את אצטדיונה הקודם - אצטדיון לואיס סיטיז'ר.
בשנים 2022–2024 עבר האצטדיון שיפוץ שבמסגרתו בוטל מסלול האתלטיקה שהקיף את המגרש, תוך קירוב היציעים למשטח הדשא.
כמו כן, הוגדלה תכולת האצטדיון לכ-26,000 מקומות ישיבה וגג נבנה מעל שני יציעיו המרכזיים.
בעבר נקרא "אצטדיון איברוסטאר" (קטלאנית: Iberostar Estadi) ו"אונו אסטדי".
ב-2020, בשל מגפת הקורונה, שונה שמו ל"אצטדיון ויסיט מיורקה", בשותפות עם מועצת האי מיורקה במטרה לסייע לחידוש הפעילות התיירותית באי.
נבחרת ספרד בכדורגל שיחקה שלושה משחקים בינלאומיים באצטדיון; האחרון שבהם היה ב-8 ביוני 2024 נגד במשחק ידידות, כאשר ספרד ניצחה 1–5.
אצטדיון ניאום הוא אצטדיון רב-תכליתי המתוכנן להיבנות במטרופולין המתוכנן ניאום שבערב הסעודית, ומיועד לארח משחקים בשלב הבתים, בשלב 32 הגדולות, בשלב שמינית הגמר ובשלב רבע הגמר של מונדיאל 2034. האצטדיון מיועד להכיל 46,010 מקומות ישיבה.
בניית האצטדיון מתוכננת להתחיל בשנת 2027, והוא מתוכנן להיפתח בשנת 2032. עם סיום מונדיאל 2034, האצטדיון צפוי לשמש כאצטדיון הביתי של קבוצת ניאום.
אצטדיון מרכז ג'דה הוא אצטדיון רב-תכליתי המתוכנן להיבנות בעיר ג'דה שבערב הסעודית, ומיועד לארח משחקים בשלב הבתים ובשלב 32 הגדולות של מונדיאל 2034. בנוסף, יארח האצטדיון משחקים במסגרת גביע אסיה בכדורגל 2027. האצטדיון מיועד להכיל 45,794 מקומות ישיבה.
בניית האצטדיון החלה בשנת 2024, והוא מתוכנן להיפתח בשנת 2026.
אצטדיון סופיי הוא אצטדיון מקורה רב-תכליתי בעיר אינגלווד שבקליפורניה.
זהו מגרשם הביתי של קבוצות הפוטבול לוס אנג'לס ראמס ולוס אנג'לס צ'רג'רס.
האצטדיון אירח את סופרבול LVI ב-2022, את גמר גביע הזהב 2023, ומתוכנן לארח משחקים במונדיאל 2026, את סופרבול LXI ב-2027 ואת טקס הפתיחה של אולימפיאדת לוס אנג'לס (2028).
האצטדיון תוכנן על ידי משרד האדריכלים HKS והוא אחד ממתקני הספורט המתקדמים בעולם, עם קיבולת של 70,240 מושבים, הניתנת להרחבה ליותר מ-100,000 עבור אירועים גדולים כגון קונצרטים או משחקי ספורט בינלאומיים.
האצטדיון נבנה על שטחו של מסלול המרוצים ההיסטורי הוליווד פארק, שפעל בין השנים 1938 ל-2013. הבעלים של סיינט לואיס ראמס, סטן קרונקי, יזם את הפרויקט, שהושלם ב-2020 בעלות מוערכת של כ-5.5 מיליארד דולר והעביר את הקבוצה למשכנה החדש באינגלווד.
האצטדיון כולל גג שקוף עשוי 302 פאנלים מיריעות ETFE, מתוכם 46 ניתנים לפתיחה לשיפור האוורור, וכן 27,000 נורות LED המוטמעות בגג.
חברת השירותים הפיננסיים SoFi רכשה את זכויות השיום של האצטדיון לתקופה של 20 שנה, בעלות המוערכת בכ-30 מיליון דולר לשנה.
בתקופת מונדיאל 2026 ואולימפיאדת לוס אנג'לס (2028) הוא יכונה בשם "אצטדיון לוס אנג'לס" בהתאם לתקנות פיפ"א והוועד האולימפי הבין-לאומי.
אצטדיון סופיי הוא אחד מ-11 אצטדיונים בארצות הברית ו-16 אצטדיונים בסך הכול הצפויים לארח את מונדיאל 2026, והוא יארח שמונה משחקים, חמישה בשלב הבתים של הטורניר מתוכם שניים של נבחרת ארצות הברית, שניים בשלב 32 האחרונות ואחד בשלב רבע הגמר.
תאריךקבוצה א'תוצאהקבוצה ב'שלב12 ביוני 2026 ארצות הברית–בית ד'15 ביוני 2026–בית ז'18 ביוני 2026–מנצחת פלייאוף UEFA מסלול א'בית ב'21 ביוני 2026–בית ז'25 ביוני 2026מנצחת פלייאוף UEFA מסלול ג'– ארצות הבריתבית ד'28 ביוני 2026TBD–TBD32 האחרונות2 ביולי 2026TBD–TBD32 האחרונות10 ביולי 2026TBD–TBDרבע הגמר
אצטדיון סנטיאגו ברנבאו (בספרדית: Estadio Santiago Bernabéu) הוא אצטדיון כדורגל במדריד, המשמש משנת 1947 כמגרשה הביתי של קבוצת הכדורגל ריאל מדריד.
תכולת האצטדיון הנוכחית עומדת על 78,297 מקומות ישיבה, והוא האצטדיון השני בגודלו בספרד, והשמיני בגודלו באירופה כולה.
סנטיאגו ברנבאו הוא אחד מאצטדיוני הכדורגל המפורסמים והיוקרתיים בעולם, אשר אירח את גמר ליגת האלופות ארבע פעמים, ב-1957, 1969, 1980 ו-2010. הגמרים של יורו 1964 ומונדיאל 1982, התקיימו אף הם בברנבאו, מה שהופך אותו לאצטדיון הראשון באירופה שאירח גם את גמר אליפות אירופה וגם את גמר אליפות העולם.
באורח יוצא דופן אירח האצטדיון את גמר גביע ליברטדורס 2018, בפעם היחידה בהיסטוריה שהסופר קלאסיקו הארגנטינאי התקיים במסגרת גמר טורניר יבשתי.
כמו כן, הברנבאו אירח 35 פעמים את גמר גביע המלך הספרדי, יותר מכל אצטדיון אחר בספרד.
האצטדיון נחנך בדצמבר 1947, ונקרא במקור "אצטדיון נואבו צ'מרטין", אך בינואר 1955 אימצה ריאל מדריד את השם הנוכחי על שמו של סנטיאגו ברנבאו, שהיה שחקן ריאל מדריד, גורם מרכזי בהצלחתה ולימים הפך לנשיא המועדון.
במשחק הראשון שנערך באצטדיון התמודדה ריאל מדריד מול קבוצת בלננשש מפורטוגל.
קיבולת האצטדיון שונתה מספר פעמים, כשהשיא היה 125,000 מקומות ישיבה, אחרי הרחבת האצטדיון ב-1953. מאז הצטמצמה קיבולת האצטדיון מספר פעמים, לאחר שאופ"א אסרה על קיום משחקים במפעלי הארגון באצטדיונים בעלי יציעי עמידה.
בשנת 1998 בוטלו יציעי העמידה האחרונים באצטדיון, והפכו ליציעי ישיבה, לאחר שהותקנו בהם מושבים.
בשנת 2005 גדלה תכולת האצטדיון ב-6,000 מקומות ישיבה, וכעת הוא יכול להכיל 81,044 צופים.
באצטדיון מספר סוגים של יציעי כבוד.
חלקם פרוסים בטבעת מסביב למגרש, חלקם בפינות האצטדיון, וחלקם במרכז היציע המרכזי.
כמו כן, האצטדיון כולל בתוכו את המוזיאון הרשמי של המועדון.
באפריל 2018 נודע שהאצטדיון ישופץ שוב.
יתווסף גג, שיהיה ניתן לסגור מעל המגרש, תכולת המושבים תרד ל-78,000 וייהרסו 2 מבנים מהיציע המערבי.
עלות השיפוץ מוערכת ב-400 מיליון יורו ותבוצע על ידי משרד האדריכלים הגרמני GMP.
כמו כן, משוחק באצטדיון מדי שנה לפני תחילת העונה הסדירה טורניר הידידות גביע הברנבאו.
בקיץ 2019 החלו העבודות לשיפוץ אצטדיון סנטיאגו ברנבאו, והן נמשכו כשלוש שנים וחצי (עד 2022).
עונת 2019/2020 הושבתה בחודש מרץ 2020 בעקבות מגפת הקורונה, וריאל מדריד החליטה לנצל את המצב והאיצה את עבודות השיפוץ בצורה משמעותית.
משחקי הליגה חזרו לסדרם בחודש יוני.
בעקבות האצת עבודות השיפוץ, שיחקה הקבוצה במהלך עונת 2020/2021 באצטדיון אלפרדו די סטפנו, אשר ממוקם במתחם האימונים של המועדון.
אצטדיון פאנאתינאיקו המכונה גם הקאלימארמארון באתונה שביוון, הוא האצטדיון המרכזי היחיד בעולם שנבנה כולו בשיש לבן.
האצטדיון שימש ביוון העתיקה כאתר המשחקים הפאן-אתנאיים, שנערכו לכבוד האלה אתנה.
בתקופה הקלאסית של יוון היה האצטדיון בנוי עץ.
בשנת 329 לפנה"ס הקים ליקורגוס את אצטדיון השיש, והוא הורחב על ידי הרודס אטיקוס בשנת 140 לספירה, על מנת שיוכל להכיל 50,000 צופים.
שרידי האצטדיון העתיק נחשפו בשנת 1870 והאצטדיון שוקם מחדש בשנת 1895 על מנת לשמש כאצטדיון אולימפי במשחקים האולימפיים הראשונים בעת המודרנית בשנת 1896. שיקום האצטדיון נערך במימונו של ג'ורג' אברוף (ועל כן פיסלו מוצב בכניסה לאצטדיון), על פי תוכניות של האדריכלים אנאסטאסיוס מטאקסס וארנסט זילר, ויש בו מושבים ל-80,000 צופים.
האצטדיון נבנה על פי מידותיו העתיקות, ולא בהתאם לסטנדרטים מודרניים שטרם נוסחו בעת שיקומו.
האצטדיון ממוקם בין הגבעות של ארדטוס ואגרה.
כיום משמש האצטדיון לטקסים רשמיים ולחגיגות הנערכות לאחר ניצחונות של קבוצות יווניות.
בשנת 1997 שימש האצטדיון לטקס הפתיחה של אליפות האתלטיקה העולמית.
במהלך אולימפיאדת אתונה שנערכה בשנת 2004 שימש האצטדיון את תחרויות הירי בחץ וקשת, וכן שימש כנקודת הסיום של ריצות המרתון לגברים ולנשים.
בשנת 2011 נערך באצטדיון טקס פתיחת "הספיישל אולימפיקס", הטורניר האולימפי לבעלי מוגבלויות שכליות שהתקיים באתונה.
אצטדיון פארקן הוא אצטדיון כדורגל המשמש את פ.צ.
קופנהגן ונבחרת דנמרק, האצטדיון נבנה בין השנים 1990–1992 ויכול להכיל עד 38,050 צופים למשחק כדורגל ועד כ־55,000 צופים להופעות חיות.
האצטדיון נחנך ב-9 בספטמבר 1992 בהפסד של נבחרת דנמרק 2-1 לנבחרת גרמניה במשחק ידידות.
בעבר, היה מסוגל האצטדיון להכיל כ-42,000 צופים, אך בעקבות סדרת שיפוצים שעבר האצטדיון, שבמסגרתם הותקנו בו תאי צפייה, ירדה קיבולת האצטדיון ל-38,050 מושבים.
באצטדיון התקיימה תחרות האירוויזיון לשנת 2001. הוא גם נבחר לארח ביורו 2020 שלושה משחקים של נבחרת דנמרק בשלב הבתים ומשחק אחד בשמינית הגמר (ספרד נגד קרואטיה בו ניצחה ספרד 3-5 אחרי הארכה).
תאריךמארחתתוצאהאורחתתחרותצופים4 במאי 1994ארסנל1-0פארמהגמר גביע אירופה למחזיקות גביע 1993-9433,76517 במאי 2000גלאטסראיי0-0(פ4-1)ארסנלגמר גביע אופ"א 200038,9198 באוקטובר 2005דנמרק1-0יווןמוקדמות מונדיאל 2006 בית 242,099(שיא אצטדיון)6 באפריל 2006פ.צ.
אצטדיון ספרטק הוא אצטדיון כדורגל הנמצא בעיר נלצ'יק ומשמש כמגרשה הביתי של ספרטק נלצ'יק ששיחקה בעברליגת העל הרוסית.
האצטדיון נבנה בשנת 1960 ועבר הרחבה ושיפוץ נרחב עם עליית הקבוצה לליגת העל הרוסית ב-2005 וזאת כדי להתאימו לסטנדרטים של ליגת העל.
האצטדיון מכיל כיום 13,800 מקומות ישיבה.
אצטדיון עירוני קריית שמונה הוא אצטדיון כדורגל הממוקם בעיר קריית שמונה, ומשמש כמגרשה הביתי של קבוצת עירוני קריית שמונה, המשחקת בליגת העל.
האצטדיון הוקם בשנת 1989, והכיל יציע אחד בעל כ-2,300 מקומות ישיבה.
האצטדיון עבר שיפוצים רבים ככל שהקבוצה טיפסה במעלה הליגות.
על תכנון האצטדיון הופקד האדריכל יעקב (קובה) גבר.
ב-2006, עם עליית הקבוצה לליגת העל, החלו עבודות הבנייה של היציע המזרחי, שהוסיף כ-3,000 מקומות ישיבה נוספים, והותקנו ביציע הקיים כיסאות מפלסטיק.
כמו כן, הוקמה חנייה מרווחת בחלק הצפוני של האצטדיון.
האצטדיון אירח הופעה של שלמה ארצי ב-13 באוגוסט 2009 לכבוד חגיגות 60 שנה לייסוד העיר.
ב-2011 אירח האצטדיון את טקס הפתיחה של מכביית הנוער המאורגנת על ידי הקהילות היהודיות בארצות הברית וקנדה לספורטאים היהודים הצעירים שנערכה לראשונה בישראל ולא בצפון אמריקה.
השיפוץ המשמעותי האחרון שעבר האצטדיון ב-2017 כלל התקנת ספסלי ישיבה חדשים, החלפת כל המושבים בטריבונה המערבית הוותיקה, שיפור תשתית ההשקיה והניקוז של הדשא למניעת הצפתו בחורף, התקנת מסך תוצאות ששטחו 40 מ"ר בצידו הדרומי ובניית תא שידור חדש ומוגבה בטריבונה המערבית לשיפור זווית הצפייה והשידור.
כמו כן שופצו אז חדרי השירותים ונוספו מזנונים.
ב-2021 נחשפה תוכנית שהוכנה במשרד האדריכלים מנספלד קהת להרחבת האצטדיון לכ-10,000 מקומות שעיקרם בבניית היציע המערבי מחדש, קירוי היציעים, יצירת חזיתות מודרניות לאצטדיון, הסדרת חניון ומבנה קופות מדרום לאצטדיון ועוד.
עלות הפרויקט משוערת בכ-100 מיליון שקלים.
לאצטדיון שני יציעים היציע המערבי הישן יותר המכיל 2,300 מקומות, והיציע המזרחי החדש יותר המכיל 3,000 מקומות, שלכל אחד מהם שתי כניסות לאוהדים.
ברוב המשחקים נפתח היציע המזרחי בלבד, אולם במשחקים בעלי ביקוש גבוה נגד קבוצות מרובות קהל נפתח גם היציע המערבי.
ביציעים ישנם כיסאות פלסטיק בצבעים כחול ולבן.
אצטדיון פיליפס (בהולנדית: Philips Stadion), או אצטדיון PSV (PSV Stadion, על שם מועדון הכדורגל הביתי, PSV איינדהובן) הוא אצטדיון כדורגל בעיר איינדהובן שבהולנד.
האצטדיון משמש כמגרשה הביתי של קבוצת פ.ס.וו.
איינדהובן המשחקת בליגת העל ההולנדית.
כמו כן, משמש האצטדיון לקונצרטים.
האצטדיון נחנך ב-31 באוגוסט 1913, וכיום הוא מכיל 35,119 מקומות ישיבה.
באצטדיון נמצאים ארבעה מסכים גדולים בהם ניתן לצפות בהילוכים חוזרים ובמשחק עצמו.
אצטדיון פיליפס נחנך בשנת 1913 כמתחם ספורט.
בשנת 1933 נבנה היציע הראשון שהיה מסוגל לאכלס כ-900 צופים.
בשנת 1941 נערכו באצטדיון שיפוצים ותכולתו הוגדלה לכ-18,000 מקומות ישיבה.
לקראת סופה של מלחמת העולם השנייה, הותקפה העיר איינדהובן, ונזק נגרם לאצטדיון.
בשנת 1958, הורחבה תכולת האצטדיון לכ-22,000 מקומות ישיבה.
בין השנים 2000 ל-2002, עבר האצטדיון סדרת שיפוצים שבמסגרתה הוגדלה תכולת האצטדיון ל-35,119 מקומות.
האצטדיון אירח מספר פעמים את משחקי נבחרת הולנד.
הראשון שבהם נערך ב-17 בנובמבר 1971, במסגרת במוקדמות יורו 1972 נגד נבחרת לוקסמבורג.
באותו משחק ניצחה הולנד בתוצאה 8 - 0.
בקיץ 2005 החליט הוועד המנהל של הקבוצה להסיר את כל הגדרות שמונעות מהאוהדים לפרוץ למגרש.
הגדרות הוחלפו במעקה נמוך בגובה 90 ס"מ.
הקבוצה הודיע שאוהד לא מורשה אשר יכנס לכר הדשא ייקנס ב-15,000 אירו ויורחק ממשחקי הקבוצה למשך 10 שנים.כל זאת במטרה להעצים את חוויית הצופה במשחקי הקבוצה.
אופ"א העניקה לאצטדיון תקן של 4 כוכבים, עובדה המאפשרת לו לארח את גמר גביע אופ"א.
בשנת 2006 אירח האצטדיון את גמר הטורניר, בו ניצחה סביליה את מידלסברו בתוצאה 4 - 0.
אצטדיון פולסאט פלוס גדאנסק (בפולנית: Polsat Plus Arena Gdańsk) הוא אצטדיון כדורגל הממוקם בעיר גדנסק שבפולין.
באצטדיון 44,000 מושבים, והוא משמש את קבוצת לכיה גדנסק.
הוא תוכנן בידי משרד מדיסלדורף ובנייתו החלה בשנת 2008, והסתיימה בשנת 2011. האצטדיון תוכנן כך שיזכיר כלפי חוץ את אבן הענבר, המופקת מזה זמן רב בחוף הבלטי.
שמו המקורי של האצטדיון היה ארנה באוטיצקה (הארנה הבלטית), אך בדצמבר 2009 רכשה חברת האנרגיה הפולנית "PGE" את זכויות השיום של האצטדיון לחמש שנים בעלות של 8.5 מיליון אירו ושינתה את שמו לשם הנוכחי, "אצטדיון פה.גה.אה גדנסק".
החל מנובמבר 2015 נקרא האצטדיון "אצטדיון אנרגה גדאנסק" על שם חברת Energa הפולנית, אשר רכשה את הזכות להיות נותנת החסות של האצטדיון עד שנת 2020.
במאי 2021 אירח האצטדיון את גמר הליגה האירופית בו ניצחה ויאריאל הספרדית את מנצ'סטר יונייטד האנגלית בפנדלים.
עיצוב האצטדיון נוצר בהשראת עץ הבאובב, שלעיתים קרובות אומרים שהוא נראה כשהוא הפוך, כששורשיו מגיחים מהאדמה ומושיטים את ידו לשמיים.
מבנה הפלדה של האצטדיון מאחד את כל פינות האצטדיון ונתמך על ידי מבנים הדומים לגזעי עצים מסיביים.
הוא קרוי על-שם הפוליטיקאי הדרום אפריקאי פיטר מוקבה שנולד בעיר פולוקוואנה (לשעבר פיטרסבורג).
האצטדיון ממוקם כ-5 ק"מ ממרכז העיר.
אצטדיון פיטר מוקבה הוא אחד מתוך 10 האצטדיונים אשר לקחו חלק באירוח משחקי מונדיאל 2010 ואחד מהחמישה שנבנו במיוחד לקראת האירוע.
האצטדיון אירח ארבעה משחקים במסגרת המונדיאל.
אצטדיון פיינורד, הידוע גם בכינויו De Kuip (בתרגום חופשי מהולנדית: הגיגית), הוא אצטדיון כדורגל הנמצא בעיר רוטרדם שבהולנד.
האצטדיון משמש כמגרשה הביתי של קבוצת פיינורד המשחקת בליגת העל ההולנדית, וכאחד המגרשים המארחים את משחקיה של נבחרת הולנד.
האצטדיון אירח עד היום מעל 150 משחקים בינלאומיים של הנבחרת הלאומית, הראשון שבהם נגד נבחרת בלגיה ב-2 במאי 1937.
באצטדיון פיינורד התקיים גמר הטורניר של יורו 2000 אותו אירחו הולנד ובלגיה במשותף.
אצטדיון פודגוריצה סיטי הוא אצטדיון כדורגל בו משחקות הנבחרת הלאומית של מונטנגרו בכדורגל וקבוצת הכדורגל המקומית בודוצ'נוסט פודגוריצה.
באצטדיון נערך משחקה הראשון של נבחרת מונטנגרו נגד נבחרת הונגריה בו ניצחה מונטנגרו 1–2.
אצטדיון העיר פודגוריצה נבנה בשנת 1945, לאחר מלחמת העולם השנייה.
לפני המלחמה, בודוצ'נוסט פודגוריצה ומועדונים אחרים מפודגוריצה שיחקו את המשחקים שלהם במגרש ליד מיקומו של המגרש היום.
הקיבולת המקורית של האצטדיון הייתה בסביבות 5,000 צופים.
האצטדיון נשרף כליל ב-1952, אך נבנה מאוחר יותר מחדש, עם קיבולת חדשה של כ-17,000 מושבים.
באצטדיון החדש ישנם ארבעה יציעים - מערב, מזרח, דרום וצפון.
בשנת 1989 הותקנו זרקורים באצטדיון העיר פודגוריצה (שנודע אז בשם טיטוגרד).
במהלך שנות ה-80 שוחזר היציע הראשי (מערבי).
לאחר התפרקות יוגוסלביה, עבר האצטדיון עבודות בנייה נוספות.
היציע המזרחי נהרס, ונבנה יציע צפוני חדש.
ב-27 במרץ 2015, התרחש אירוע חריג באצטדיון, הופסק משחקם של מונטנגרו ורוסיה באמצע על ידי השופטים כדי להבטיח את שלומם של השחקנים.
במהלך המשחק, השוער הרוסי איגור אקינפייב נפגע בראשו ונשלח כתוצאה מכך לבית חולים.
רוסיה זכתה בתוצאה 0–3 על ידי אופ"א כתוצאה מנטישת המשחק.
היציע הצפוני הוא ביתם של אולטראס האוהדים המקומיים, "Budućnost".
אצטדיון פייסל חוסייני הלאומי הוא אצטדיון הכדורגל של נבחרת פלסטין בכדורגל.
האצטדיון נמצא סמוך לכביש 60 בתחומי הכפר א-ראם צפונית לירושלים.
האצטדיון נקרא על שם המנהיג הפלסטיני פייסל חוסייני.
האצטדיון משמש כמגרשה הביתי של הילאל אל-קודס מליגת העל הפלסטינית.
באוקטובר 2008 נחנך האצטדיון במשחק ידידות בין נבחרת נבחרת פלסטין נגד נבחרת ירדן.
במרץ 2011 נערך באצטדיון המשחק הרשמי הראשון של נבחרת פלסטין בבית, בו היא שיחקה כנגד נבחרת תאילנד להעפלה לאולימפיאדת לונדון 2012.
בספטמבר 2015, נבחרת פלסטין, לראשונה בתולדותיה, אירחה משחק במסגרת מוקדמות מונדיאל בשטחי הרשות.
במשחק שיחקה נגד נבחרת איחוד האמירויות הערביות בכדורגל במוקדמות מונדיאל 2018, והוא נגמר בתוצאה 0-0.
ב-15 באוקטובר 2019, במסגרת מוקדמות מונדיאל 2022, שיחקה לראשונה נבחרת ערב הסעודית בכדורגל מול נבחרת פלסטין באצטדיון.
עד אז סירבו הסעודים להגיע לשטחים משאחר שהדבר דורש קבלת אשרה מישראל ומעבר גבולות שנמצאים בשליטת מדינת ישראל.
אצטדיון פטרובסקי (Стадион «Петровский»), השוכן על האי נייבה הקטנה ב"פטרוגרדסקאיה סטראנה" הוא אצטדיון המכיל 21,500 מושבים.
עד 1992 האצטדיון נקרא בשם "האצטדיון ע"ש לנין".
האצטדיון נבנה בשנים 1924–1925 על פי פרויקט של אלויס ווייבודי הצ'כי מקבוצת "ספורט" סנקט פטרבורג.
ב-14 ביולי 1933 נבחרת ברית המועצות בכדורגל שיחקה במגרש זה, שהיה האצטדיון היחיד מחוץ למוסקבה שבו שיחקה הנבחרת.
במהלך מלחמת העולם השנייה האצטדיון נהרס כליל ושופץ שוב בשנים 1957–1961. לאחר השיפוץ, האצטדיון כבר הכיל 33,000 מושבים ומסלול הריצה לאתלטיקה קלה הורחב והיה לאחד ממרכזי הספורט במדינה למשחקי אתלטיקה.
בשנות ה-60 וה-80, האצטדיון אירח את משחקי אליפות ברית המועצות ברוגבי, משחקי הוקי דשא והיה אצטדיון הבית של דינמו סנקט פטרבורג, ששיחקה באותה עת בליגות הנמוכות.
בשנות ה-70 נערכו בו שיפוצים נוספים, על מנת להכינו לקראת אולימפיאדת 1980.
ב-1992 האצטדיון קיבל את שמו הנוכחי והחל מ-1995 נחשב למגרש הבית של קבוצת הכדורגל זניט סנקט פטרבורג.
ב-16 בנובמבר 1996 נערך משחק הזהב הראשון של ליגת העל הרוסית, שנערך באצטדיון זה.
המשחק נערך על מנת לקבוע מיהי אלופת המדינה, לאחר ששתי הקבוצות המתחרות סיימו באותו מספר נקודות ויחס שערים דומה בטבלת האליפות.
ב-1997 האצטדיון אירח משחק ידידות בין נבחרת רוסיה בכדורגל לנבחרת יוגוסלביה בכדורגל וב-1999 זניט אירחה באצטדיון זה משחק בינלאומי ראשון, במסגרת גביע אופ"א, שבו הפסידה ליריבתה בולוניה 1909, בתוצאה 0:3.
החל מ-2005, נבחרת רוסיה בכדורגל אירחה באצטדיון מספר משחקים רשמיים.
באפריל 2017 הנהלת קבוצת זניט סנקט פטרבורג הכריזה כי החל מה-23 באפריל היא תארח את משחקיה באצטדיון קרסטובסקי החדש ותעזוב את אצטדיון פטרובסקי, בכך זניט עזבה את האצטדיון אחרי ששימש כמגרש הבית במשך 22 שנה ואחרי שאירחה בו 461 משחקים רשמיים.
בנובמבר 2018 זניט-2 סנקט פטרבורג אירחה בו את משחקה האחרון והאצטדיון נסגר לצורך שיפוצים.
כהכנה לטורניר יורו 2020, נעשתה עבודה רבה באצטדיון: בוצי תיקון לחיפוי מסלולי הריצה והיציעים; בוצעה מודרניזציה מוחלטת של כלל המערכות הטכניות של האצטדיון בעיקר של מערכת האבטחה ומעקב הווידאו.
עלות המודרניזציה הכוללת עלתה על 200 מיליון רובל.
במהלך יורו 2020 שימש כמגרש אימונים ל, , , ו.
מיולי 2021 משמש לעיתים את מועדון הכדורגל דינמו סנקט פטרבורג, לאירוח משחקיה ב וב.
זירת הספורט הקטנה "פטרובסקי" (Малая спортивная арена «Петровский») הנמצאת במרחק 100 מטר מאצטדיון פטרובסקי מכילה כ-2,835 מושבים והוא נפתח ב-1994.
האצטדיון מארח משחקים מהליגה הרוסית הראשונה והליגה השנייה ונחשב למגרש הבית של קבוצת הנוער של זניט סנקט פטרבורג וכמגרש הבית של זניט-2 סנקט פטרבורג.
עד למעברה לסוצ'י דינמו סנקט פטרבורג קיוותה להשתמש במגרש כמגרשה הבייתי לאחר שזניט עברה לאצטדיון קרסטובסקי החדש, אך הרעיון לא מומש בסוף עד 2021.
בעבר שימש את קבוצות פטרוטרסט סנקט פטרבורג, פ.צ.
קרליה, טוסנו וקבוצת סבר מורמנסק.
אצטדיון סן ממס (בספרדית: Estadio San Mamés, מכונה גם הקתדרלה) היה אצטדיון כדורגל ששכן בבילבאו אשר בחבל הבסקים שבספרד.
האצטדיון שימש כמגרשה הביתי של קבוצת אתלטיק בילבאו המקומית.
האצטדיון נפתח בשנת 1913, והוא האצטדיון הישן ביותר בספרד.
האצטדיון קרוי על-שם כנסייה ששכנה בסמוך ונקראה סן ממס (ממס הקדוש).
על פי המסורת, ממס היה נוצרי שנזרק לגוב האריות על ידי הרומאים, אך האריות סירבו לאכלו ומאוחר יותר הוא הוכר כקדוש.
ההיסטוריה הארוכה של האצטדיון לצד המסורת הדתית שלו הקנו לו את הכינוי "הקתדרלה".
האצטדיון שופץ בשנת 1952 ולאחר מכן שוב בשנת 1982, לקראת המונדיאל שנערך באותה שנה בספרד, במסגרתו נערכו באצטדיון מספר משחקים.
לאורך ההיסטוריה אירח האצטדיון גם מספר משחקים בינלאומיים של נבחרות ספרד וחבל הבסקים, את גמר הגביע הספרדי ב-1921 ואחד מצמד משחקי גמר גביע אופ"א בעונת 1976-77.
במרץ 2006 אושרה תוכנית להקמת אצטדיון סן ממס החדש, שבנייתו החלה ביוני 2010. האצטדיון החדש מוקם על שטח החופף בחלקו לשטח האצטדיון הישן.
בניית האצטדיון החדש הסתיימה ב-2014, אך קבוצת אתלטיקו בילבאו עברה לאצטדיון החדש בספטמבר 2013, לאחר שהושלם במרביתו.
ב-5 ביוני נסגר האצטדיון ולמחרת החלו עבודות הריסתו.
באצטדיון התקיימו מספר מופעי מוזיקה ובהם של האבנים המתגלגלות, AC/DC, ברוס ספרינגסטין, שאקירה ועוד.
אצטדיון ספורט המים האולימפי של ריו דה ז'ניירו (בפורטוגזית: Estádio Olímpico de Desportos Aquáticos) הוא בריכת השחייה האולימפית המקורה, שמארחת את תחרויות השחייה המרכזיות באולימפיאדת ריו דה ז'ניירו (2016) ובאולימפיאדת הנכים.
הקמת המתקן התחילה ב-2013. במקור המבנה תוכנן כמבנה קבע המכיל 18,000 צופים שנועד לשמש לאחר האולימפיאדה כמתקן אימון לשחיינים ובתכנון הוצג שחלק מהחזיתות וגג המבנה יחופו בתריסים שקופים למחצה שיאפשרו חדירת אור יום טבעי אך לא מסנוור וגם יסייעו לאוורור טבעי של המבנה.
בנוסף הובטח כי יותאמו חזיתות מבנה הבריכה להקרנת תצוגות מולטימדיה צבעוניות.
אולם בפועל הוחלט כי המבנה יהיה זמני בלבד ויפורק לאחר האולימפיאדה וחלקיו ישמשו להקמת 2 פארקי מים בערים אחרות בברזיל.
תכולת המבנה היא 15,000 צופים ובתוכו 2 בריכות לאימונים ולתחרויות השחייה.
גם צורתו החיצונית שונתה מתכנונו הראשוני.
גג הביתן נתלה על 4 עמודי ענק שהוצבו ב-4 פינות היציעים ובולטים כתרנים מעל גג המבנה.
חזית המבנה שהפך לזמני כוסה בחיפוי שקוף למחצה ועליו עבודת אמנות מצוירת של האמנית הברזילאית אנדריאה ורחו.
העבודה צוירה בגוונים כחולים ויוצרת צורות המדמות גלים התואמים את ייעוד המבנה.
מבנה הבריכה האולימפית הוקם ב"בארה אולימפיק פארק" ברובע בארה דה טיז'וקה בעיר ריו דה ז'ניירו, שמכיל רבים ממתקני הספורט האולימפיים.
הבריכה אירחה את תחרויות השחייה ושלבי הגמר של תחרויות הכדורמים.
תחרויות נוספות בענפי המים התקיימו במרכז ספורט המים מריה לנק הסמוך.
אצטדיון עילוט הוא אצטדיון כדורגל הממוקם במועצה מקומית עילוט הסמוכה לעיר נצרת שבישראל, אשר הוקם בשנת 1992. לאצטדיון 4,932 מקומות ישיבה ביציע אחד, והוא משמש את קבוצת מכבי אחי נצרת מליגה א', וכן הקבוצות הנצרתיות בני נצרת ואל נאהדה.
ממערב לאצטדיון קיים מגרש אימונים סינתטי ששודרג ומותאם גם למשחקי קבוצות הנוער.
בעבר שימש האצטדיון כמגרש חלופי עבור קבוצות מהאזור אשר האצטדיון שלהן לא עמד בתקני ליגת העל, ביניהן בני סכנין, הפועל עכו והפועל נוף הגליל.
כמו כן, שימש בהמשך כבית חלופי לקבוצות מהליגה הלאומית שלא יכלו לשחק באצטדיונים שלהן כמו הפועל איכסאל בעונת 2018/2019 והפועל נוף הגליל בעונת 2019/2020.
האצטדיון האולימפי פישט (רוסית Олимпийский стадион Фишт) הוא אצטדיון השוכן לחופי הים השחור ברובע "אדלר" במזרחה של העיר סוצ'י שברוסיה.
האצטדיון קרוי על שמו של הר פישט (באדיגית: Фыщт – "ראש לבן") שבקווקז הגדול, המתנשא לגובה של 2,867 מטרים מעל פני הים.
האצטדיון אירח את משחקי החורף האולימפיים של אולימפיאדת סוצ'י בשנת 2014 והוא נמנה עם 11 האצטדיונים אשר אירחו את משחקי מונדיאל 2018. האצטדיון נחנך בשנת 2013 והיה מיועד להכיל 47,000 צופים בזמן משחקי החורף האולימפיים, אך לבסוף נבנה עם תכולה של 40,000 מושבים.
תוכניות להרחבתו לקראת משחקי המונדיאל ב-2018 בוטלו תחילה אך לאחר מכן יושמה תוכנית הרחבה בשנת 2017, שהגדילה את תכולת המושבים רק במעט, ל-41,220.
האצטדיון תוכנן בידי משרד האדריכלים הבינלאומי Populous בשיתוף עם חברות ומשרדי אדריכלים נוספים.
תחילה תוכנן המבנה להידמות לביצת פברז'ה, אך בסופו של דבר נבנה לו גג שקוף מסיבי פוליקרבונט, שאמור לשוות לו מראה של פסגה מושלגת.
עלות הקמתו של המבנה תוכננה להסתכם ב-49 מיליון דולר, אך הגיעה בסופו של דבר ל-778.7 מיליון דולר.
באוקטובר 2013 הנפיק הבנק המרכזי של הפדרציה הרוסית שטר כסף בערך של 100 רובל שעל צדו האחד נראה האצטדיון לצד דמותו של עוף החול האגדי.
בשנים 2013–2017 שימש האצטדיון כמגרשה הביתי של קבוצת סוצ'י, עד לפירוקה.
ביוני 2018 האצטדיון אירח משחקים במסגרת מונדיאל 2018 ולאחר הטורניר משמש כמגרשה הבייתי של קבוצת סוצ'י, שהוקמה עם מעברה של קבוצת דינמו סנקט פטרבורג לסוצ'י והיא אירחה בו לראשונה את ניז'ני נובגורוד במסגרת המחזור השביעי של ליגת הכדורגל הלאומית, ב-18 באוגוסט 2018.
במרץ 2019, יניסיי קרסנויארסק אירחה באצטדיון הזה את רוסטוב במסגרת מחזור 18 בליגת העל הרוסית בכדורגל, בזמן שאצטדיונה שימש כזירה מרכזית לאוניברסיאדה.
אצטדיון פול בראון , הוא אצטדיון הנמצא בעיר סינסינטי באוהיו ומשמש כיום כביתם של הסינסינטי בנגלס מה-NFL ואת קבוצת הפוטבול סינסינטי ברקאטס השייכת לאוניברסיטת סינסינטי.
מאז הקמת האצטדיון הוא נקרא על שם שחקן הפוטבול לשעבר פול בראון, (שבמקרה שיחק בסינסינטי בנגלס בסוף הקריירה שלו).
רק לאחר פטירתו של פול בראון בשנת 1991, הוחלט ששמו של המגרש יהיה על שמו, אצטדיון פול בראון.
אצטדיון עירוני טבריה הוא אצטדיון כדורגל שנמצא בבנייה בעיר טבריה וישמש כמגרשה הביתי של קבוצת עירוני טבריה שעלתה במאי 2024 לליגת העל בכדורגל.
האצטדיון ממוקם בכניסה המערבית לעיר, בסמוך לצומת פוריה, והוא מהווה חלק מקריית ספורט טבריה ששטחה 270 דונם המתוכננת במקום וכוללת בנוסף לאצטדיון הכדורגל גם מגרש אימונים ואתלטיקה, היכל כדורסל המיועד ל-3,000 צופים, מתחם קאנטרי קלאב ובריכה אולימפית, מגרשי טניס, מתחם סקייט פארק, שביל אופניים היקפי ומגרשי חנייה ל-1,200 כלי רכב.
התכנון הראשוני היה לפתוח את האצטדיון חלקית עם די מקומות ישיבה לליגה הלאומית והשלמת היציע המערבי תחילה.
לטענת העירייה, בין הסיבות לדחיית הפתיחה: עלייתה של קבוצת עירוני טבריה לליגת העל בכדורגל - מה שדורש עמידה בתקנים של ליגת העל (7,000 מושבים כבר בפתיחה וכן עמודי תאורה משודרגים עבור שידורי הטלוויזיה) וכן מלחמת חרבות ברזל שגרמה למחסור בפועלי בניה.
נכון לאוקטובר 2025, פתיחת האצטדיון נדחתה לתחילת עונת 2026/27 (השלמת גג תידחה לכל הפחות לעונת 2027/28) אך כבר בנובמבר 2026 הושלם שיזרוע למגרש ועירוני טבריה החלה להתאמן בו.
הקמתו של אצטדיון הכדורגל שעלותו שוערה תחילה בכ-40 מיליון שקלים החלה בפברואר 2015 בהכשרת השטח לבנייה וקידוח היסודות למבנה, ועבודות הקמת היציעים החלו בדצמבר 2016. הפרויקט נוצר משיתוף פעולה בין ראש העיר באותה עת יוסף בן דוד ובין המועצה להסדר ההימורים בספורט, משרד התרבות והספורט והמשרד לפיתוח הנגב והגליל.
לצד האצטדיון מתוכננת קריית ספורט עירונית בשטח של 270 דונם.
במהלך 2018 נעצרו עבודות הקמת האצטדיון וחודשו לזמן קצר רק במאי 2020 ושוב חודשו לזמן קצר בנובמבר 2020. בדצמבר 2020 הוקפא שוב הפרויקט בשל מצבה הכלכלי של העיר.
במרץ 2022 חודשו שוב העבודות המתמקדות תחילה בהכנת המשטח לשזרוע דשא.
עלות האצטדיון הייתה מעל 80 מיליון שקלים בשלב ב'.
ביולי 2022 נחשפה הדמיה עדכנית של האצטדיון בשלב א' לפיה ידחו תוכניות כמו קירויו וחיפויו במעטפת בשל העלויות ובהמשך נחשפה הדמיתו בתצורתו הסופית.
במאי 2025 פורסם כי עלות האצטדיון צמחה לכ-130 מיליון שקלים, נבחנת פתיחתו כבר בספטמבר 2025 בהתאמה ללאומית עם כ-2,000 מקומות, תוך המשך פיתוחו לדרישות ליגת העל בקיץ 2026.
במשך שנים רבות שימש האצטדיון הישן הממוקם במרכז העיר כמגרשה הביתי של עירוני טבריה, וכעת הוא משמש אותה לאימונים עד שתושלם הקמתו של האצטדיון החדש.
מכרז שיצא להריסת האצטדיון הישן והקמת שכונת מגורים בשטחו (עלות הקרקע תממן חלק מהוצאות האצטדיון החדש) נדחה בינתיים בשל שנות העיכובים בהשלמת האצטדיון החדש.
סנט מרי הוא אצטדיון כדורגל במחוז המפשייר בדרום אנגליה המשמש כאצטדיון הביתי של קבוצת סאות'המפטון.
הוא מכיל 32,505 מושבים, ונכון לשנת 2015 הוא האצטדיון הגדול ביותר בדרום אנגליה (למעט לונדון).
המספר הרב ביותר של אוהדים במשחק באצטדיון זה נקבע בתאריך 28 באפריל 2012 במשחק נגד קובנטרי סיטי, והוא עומד על 32,363 אוהדים.
המספר הנמוך ביותר של אוהדים במשחק עומד על 17,849, והוא נקבע במשחק בליגת הצ'מפיונשיפ בעונת 2008-2007.
אצטדיון פייר מורואה הוא אצטדיון רב-תכליתי הממוקם בעיר וילנב-ד'אסק שבמטרפולין של ליל בצפון צרפת, אשר משמש בתור אצטדיונה הביתי של קבוצת ליל מליגת העל הצרפתית בכדורגל.
האצטדיון נקרא גם Grand Stade Lille Métropole (אצטדיון גדול ליל מטרופול) והוא נפתח ביולי 2012.
גג האצטדיון נסגר דבר המאפשר קירוי מלא של האצטדיון בעת הצורך.
באצטדיון יש כ-50,000 מושבים בתצורה של אצטדיון כדורגל או רוגבי.
האצטדיון בנוי בצורה מודולרית המאפשרת להסיט חלק ממשטח הדשא, לשם יצירת היכל רב-תכליתי למופעים ואירועי ספורט שונים הנערכים באולם.
בתצורה זאת יכול האולם להכיל מעל 27,000 צופים באירועי ספורט ומעט יותר מכך במופעים.
עוד לפני שהסתיימה בנייתו, נבחר האצטדיון על ידי התאחדות הכדורגל הצרפתית לארח מספר משחקים במסגרת יורו 2016 שנערך בצרפת.
קבוצת הכדורגל ליל עברה לשחק באצטדיון בעונת 2012/13 לאחר ששחקה לפני כן באצטדיון ליל מטרופול.
האצטדיון היה הפרויקט האחרון של פייר מורואה, ששימש בעבר כראש ממשלת צרפת, כיושב ראש Métropole européenne de Lille.
ב-1975 ליל התחילה לשחק באצטדיון גרימונפרה-ז'ורי בו תכולה של 21,128 מקומות.